เรื่องร้องเรียน (ความปลอดภัย,ต้นไม้,ร้องเรียน,สัตว์จรจัด,ทางเท้า) วันที่ 2023-10-21 05:26:13 — แขวงวัดกัลยาณ์ เขตธนบุรี กรุงเทพมหานคร
เรียน ฝ่ายสิ่งแวดล้อม สนง.เขตธนบุรี
เรื่อง ตึกแถวเลขที่ 265 (ผู้ก่อความเดือดร้อนรำคาญรายเดิม)

สัปดาห์ที่แล้ว หญิงสูงวัยเจ้าของตึกแถว 265 และชายสูงวัยเป็นช่างซ่อมไฟฟ้าผู้รับจ้าง ได้ทำการหักและตัดกิ่งไม้ของต้นมะยมและต้นอื่นๆ โดยมีความเห็นแก่ตัวอย่างยิ่งทิ้งเศษกิ่งไม้และใบไม้รกสกปรกพื้นที่ส่วนกลาง ซึ่งเป็นทางเดินขึ้นลงของประชาชน รถยนต์ รวมถึงสุนัขและแมว อันเป็นอันตรายต่อร่างกายและทรัพย์สินได้

โดยในเดือนตุลาคม 2565 หญิงสูงวัยและลูกชายทั้งสองผู้เป็นจ้ากรรมสิทธิ์ร่วมตึกแถว 265 ได้ถือสิทธิ์ไม่ชอบด้วยกฎหมายทำการยึดครองพื้นที่ส่วนกลางบริเวณดังกล่าวของชุมชนผู้อยู่อาศัยในซอยแตงโมและบริเวณใกล้เคียง โดยทุบรื้อถอนพื้นที่ปลูกต้นไม้เดิม นำมาเป็นที่จอดรถยนต์สองคันของครอบครัวและรถจักรยานยนต์ของผู้เช่าห้องพักบนชั้น 3 ของตึกแถว 265 โดยฝ่าฝืนคำสั่งทางปกครองของสนง. เขตธนบุรี

การกระทำดังกล่าวข้างต้นทำให้ตัดลดพื้นที่ปลูกต้นไม้ลงไปมากกว่าครึ่งหนึ่งของพื้นที่เดิม โดยไม่มีสิทธิ์ตามกฎหมาย และไม่ได้รับความยินยอมจากผู้อยู่อาศัยในชุมชนดังกล่าวแต่อย่างใด 

การกระทำฝ่าฝืนกฎหมายตั้งแต่ตุลาคม 2565 และการกระทำเห็นแก่ตัว ขาดความรับผิดชอบต่อชุมชนและสังคมในเดือนตุลาคม 2566 นี้ รวมถึงพฤติกรรมต่างๆตลอดเวลา 1 ปีได้ส่อแสดงถึงความขาดสำนึกรับผิดชอบต่อชุมชนสังคม และเน้นย้ำให้เห็นถึงความเห็นแก่ตัวอย่างมากของเจ้าของร่วมทั้งสามของตึกแถว 265 
จึงขอความกรุณา สำนักงานเขตธนบุรี จักได้ทำการตรวจสอบพื้นที่และตักตือนเจ้าของร่วมทั้งสามให้มีสำนึกรับผิดชอบและลดความเห็นแก่ตัว รวมถึงให้ความร่วมมือกับทางเขตธนบุรีอย่างเต็มที่และเต็มใจเพื่อความผาสุกของชุมชน
ดิฉันจำเป็นต้องร้องเรียนมาอีกครั้ง เพราะอดทนเฝ้ารอมาเป็นเวลาหลายวันแล้ว แต่ยังไม่เห็นว่าเขาทั้งสามจะรับผิดชอบเก็บกวาดกองกิ่งไม้ใบไม้นี้แต่อย่างไร  ซึ่งไม่มีผู้ใดกล้าบอกหรือขอร้องเขาทั้งสาม ทุกคนจึงได้แต่ทนรกสกปรก และเสี่ยงอันตรายตลอดมาค่ะ
ขอขอบคุณมากค่ะ